L'Ametlla de Mar - Biquipedia, a enziclopedia libre

# L'Ametlla de Mar

### De Biquipedia

L'Ametlla de Mar

Puerto de l'Ametlla
Nombre ofizial | {{{nombre_ofizial}}}
País | España
Comunidat autonoma | Cataluña
Comunidat autonoma | [[{{{comunidat}}}]]
Probinzia | Tarragona
Probinzia | [[probinzia d'{{{probinziad}}}|{{{probinziad}}}]]
Redolada | Baix Ebre
Monezipio | {{{monezipio}}}
Codigo postal | 43860
Superfizie | 66,87 km²
Altaria | 19 m.
Distanzia | km á Tarragona
Poblazión | 6.438 ab. (2005)
Chentilizio | calero/a
Ríos | {{{ríos}}}
Pachina web | www.ametllamar.es
Situazión en o Baxo Ebro

L'Ametlla de Mar, clamata tamién la Cala, ye un monezipio d'a redolada d'o Baix Ebre en Cataluña.

## [Editar] Istoria

Reyalmén bi ha pocos datos decumentals d'os primers nuclios de poblazión de l'Ametlla de Mar dica o sieglo XVIII, cuan —debito á lo empente de poblazión de Carlos III— surtió lo lugar muderno como nuclio pescador aintro d'o monezipio d'el Perelló.

Coinzidiendo con l'arribata de pescadors balenzians á lo lugar (dibersas fuens zitan como prozedenzia Benidorm y o Grau de Castillón), l'Ametlla estió crexiendo con zifras importans mientres o sieglo XIX y conseguió prenzipiar o sieglo XX con 2.500 abitans.

Os años trenta estioron malos ta os abitans d'o lugar. Se produzioron importans mobimientos migratorios enta Palamós y, en menor meda, enta Rosas. Istos mobimientos se conzentroron dende a postguerra zebil dica o dezenio d'os sisanta, en a cuala corriens d'immigrans y toristas transformoron os nuclios de poblazión d'o lugar.

## [Editar] Situazión

Ye situata en a zona costera entre o Cabo de Terme á lo norte y o barranco de l'Àliga á lo sur. Muga á lo sur con o termín d'el Perelló, á lo norueste con o de Tivissa (Ribera d'Ebro) y á lo noreste con o de Vandellòs y l'Hospitalet de l'Infant (Baix Camp).

Por os 14 km de costa que s'estendilla o termín monezipal de l'Ametlla de Mar bi ha diferens nuclios dispersos de poblazión: (De norte ta sur, por a costa)

- Calafat
- Sant Jordi d'Alfama
- Les Tres Cales
- L'Ametlla de Mar (Nuclio Urbán)
- Roques Daurades (d'antis más Roques Dorades)

## [Editar] Economía

A pesca contina estando una d'as prenzipals autibidaz d'o lugar. O puerto de l'Ametlla ha una ampla flota de barcos que s'adedican á las artes de l'arrozegue, l'encletamién, o trasmall, ezetra, y que tamién ha la primera flota d'atoniners de Cataluña.

L'atra autibidá importán economicamén d'o lugar ye o torismo y o seutor serbizios, que empentan, conchuntamén, a creyazión de nuebos establimientos locals ta dar un millor serbizio á toz os toristas de l'Ametlla de Mar.

## [Editar] Autibidaz

Fiestas locals:

- O 2 de frebero, a Mai de Dios d'a Candelera, patrona d'o lugar. Se reyalizan dibersos autos mientres unos cuatro diyas de contenito cultural, esportibo y relichioso.
- O 29 de chunio, Sant Pere, patrón d'os pescadors. Se da una gambada á lo patrón en una embarcazió trigata y se reyalizan dibersas esposizions.
- O 29 de mayo, Corpus. Se decoran as carreras con elementos naturals.
- A Diada á lo castiello de San Chorche (Sant Jordi d'Alfama). Se reyalizan autibidaz de tipo esportibo y gastronomico; sardinada popular, concuros de paellas y dibersos torneos de futbol placha y boleibol.
- O primer cabo de semana d'Abril, a Feria Alternatiba y de Produtos Naturals, acompañata d'a Muestra d'ofizios antigos. A tradizión ye zelebrar-la en a Plaza Nueba (Plaça Nova).

Esportes:

- Diada d'a bezicleta. S'organiza l'1 de mayo, y os partizipans reyalizan o trazato L'Ametlla de Mar - Mas Platé en bezicleta, escoltatos por as autoridaz. Astí se fan dibersas competizions y chuegos esportibos infantils y botifarrata y sardinas ta os más grans.
- Fútbol. Cada cabo de semana, en a nueba zona esportiba se chugan diferens partitos de futbol de todas as categorías que organiza o Patronato Monezipal d'Esportes y a SCER Ametlla de Mar.
- Remo. Anque encara ye una d'as nuebas seuzions d'o Patronato, ya compite en a liga catalana con dos tripulazions masculinas y una atra femenina.

## [Editar] Serbizios

### [Editar] Serbizios educatibos:

- IES Mare de Déu de la Candelera
- Zentro Infantil Xerinola
- CEIP Sant Jordi
- Escuela de Capazitazión Nauticopesquera de Catalunya

### [Editar] Serbizios sanitarios y de seguridaz ziudadana:

- CAP Ametlla de Mar
- Bombers
- Pulizia Local
- Guardia Zebil

### [Editar] Serbizios d'ozio i cultura:

- Club Nautico (225 amarres de capazidá)
- Biblioteca Monezipal Dr.Frías
- Sala SCER (Polibalén)
- Sala d'esposizions d'arte
- Telezentro (C/Pau Casals, 74 Tel. 977 45 72 69)
- Zercuito de Calafat (motor)
- Zona esportiba monezipal (campo de fútbol, tenis, piszina (en construzión) y pista poliesportiba (en construzión))

## [Editar] Comunicazions

Se puede arribar á l'Ametlla de Mar por:

- L'autopista AP-7 (Sortida 39)
- A carretera N-340
- A linia ferrobiaria Barzelona-Balenzia (Renfe)
- Por mar: Club Nautico L'Ametlla de Mar (977457240), Puerto de Calafat (977486181), Puerto Esportibo de Sant Jordi d'Alfama (977486189)

## [Editar] Enrastres esternos

| Se beigan as imachens de Commons sobre L'Ametlla de Mar.

### [Editar] Webs Ofizials

- Conzello
- Patronato de Torismo
- Serbizios d'o Conzello

### [Editar] Webs d'organismos y/u asoziazions ofizials

- IES Mare de Déu de la Candelera
- Patronato Monezipal d'Esportes

### [Editar] Webs personals con informazión intresán

- L'Ametlla de Mar (La Cala)

Retrieved from "http://an.wikipedia.org../../../l/27/a/L%27Ametlla_de_Mar_30e9.html"

Categoría: Localidaz de Tarragona

##### Views

- Articlo
- Descusión
- Current revision

##### Rechirar

##### Atras luengas

- Català
- English
- Español
- Euskara
- Italiano
- Lumbaart
- Nederlands
- Português